Source: http://studyguides.aalto.fi/eng/2015-di/fi/yleista-opinnoista/lukuvuoden-aikataulut.html
Timestamp: 2017-12-11 13:33:26+00:00
Document Index: 286679

Matched Legal Cases: ['kko ', 'kko\n', 'kko ', 'kko ', 'kko ', 'kko ', 'kko ']

Lukuvuoden aikataulut - Aalto yliopisto - Insinööritieteiden korkeakoulun opinto-opas 2015-2016 - Diplomi-insinöörin tutkinto
Aalto-yliopiston opiskelijan on ilmoittauduttava lukuvuosittain läsnä- tai poissaolevaksi (L 558/2009, 39 §). Vain läsnäolevaksi ilmoittautuneella on opintojen suoritusoikeus. Lukuvuosi-ilmoittautuminen tehdään WebOodissa.
Aalto-yliopiston lukuvuosi alkaa 1. elokuuta ja päättyy 31. heinäkuuta.
Ilmoittautumisaika lukuvuodeksi 2015-2016
4.5.- 14.9.2015 välisenä aikana (vanhat opiskelijat).
uudet opiskelijat ilmoittautuvat hyväksymiskirjeen ohjeiden mukaisesti.
ilmoittautumistietojen muuttamisesta tulee olla yhteydessä opiskelijapalvelupisteeseen
Opiskelijat, jotka eivät ole ilmoittautuneet ilmoittautumisaikana, menettävät oikeutensa opiskella. Ilmoittautumisen laiminlyöneiden tulee hakea erillisellä menettelyllä opiskeluoikeuden palauttamista. Jos laiminlyönti on kestänyt yli yhden lukuvuoden, opiskeluoikeuden palauttamista hakevalta opiskelijalta edellytetään muun muassa tavoitteellinen ja toteuttamiskelpoinen suunnitelma opintojen loppuun saattamisesta kohtuullisessa ajassa. Jos opiskeluoikeus palautetaan, peritään säädetty uudelleenkirjautumismaksu 35 euroa.
Lisätietoja ja ilmoittautumisohjeet https://into.aalto.fi/display/fimastereng/Lukuvuosi-ilmoittautuminen tai korkeakoulun opiskelija- ja opintopalvelupisteestä (OOP-palvelupiste).
Lukuvuoden 2015 - 2016 opetus- ja arviointijaksot
Lukuvuoden opetus on jaettu viiteen periodiin. Yksi periodi kestää seitsemän viikkoa. Periodin viimeinen viikko on toimii myös arviointiviikkona. Tämän lisäksi lukuvuonna järjestetään kaksi opetusperiodien ulkopuolista arviointijaksoa. Opetusperiodit ja arviointijaksot ovat:
1. arviointijakso (mm. rästitentit)
Maisterivaiheen orientaatioviikko
ma 24.8. - la 5.9.2015
ma 31.8. - pe 4.9.2015
I periodin arviointiviikko ma 7.9. - la 24.10.2015
ma 19.10. - la 24.10.2015
II periodin arviointiviikko ma 26.10. - la 12.12.2015
ma 7.12. - la 12.12.2015
2. arviointijakso ma 14.12. - la 19.12.2015
III periodin arviointiviikko ma 4.1. - la 20.2.2016
ma 15.2. - la 20.2.2016
IV periodin arviointiviikko ma 22.2. - la 9.4.2016
ma 4.4. - la 9.4.2016
V periodin arviointiviikko ma 11.4. - la 28.5.2016
ma 23.5. - la 28.5.2016
Kesäopetusjakso ma 30.5. - la 30.7.2016
Oppimisen arviointia voidaan tehdä arviointijaksoilla, periodien viimeisten viikkojen eli palauteviikkojen aikana (esim. luentokuulustelut) ja korkeakoulun iltatenteissä.
Korkeakoulun iltatentit lukuvuonna 2015-2016
Insinööritieteiden korkeakoulu järjestää lukuvuoden aikana n. kerran kuukaudessa iltatentin, jonka järjestämisestä päättää kurssin vastuuopettaja. Pakollinen ilmoittautuminen iltatenttiin tapahtuu WebOodissa. Tarkempia ohjeita iltatenteistä löydät Into-sivustolta.
Iltatentit
Syksy 2015 27.8. 29.10. 17.12
Kevät 2016 14.1. 3.3. 21.4. 19.5.
Luku- ja tenttijärjestykset löytyvät Into-verkkosivustolla kohdassa Lukuvuosikalenteri sekä opintoneuvolan ilmoitustaululta. Kursseittain tiedot löytyvät WebOodi -järjestelmästä (oodi.aalto.fi/a/).
Muiden koulutusohjelmien luku- ja tenttijärjestykset ovat nähtävissä vastaavalta kohdalta kyseisen korkeakoulun Into-sivuilla. Ajantasaisin tieto löytyy WebOodista. Luku- ja tenttijärjestyksiin julkaisemisen jälkeen tulevat muutokset ovat nähtävillä WebOodissa sekä kurssien MyCourses-sivuilla. Luku- ja tenttijärjestykseen liittyvissä kysymyksissä voi myös ottaa yhteyttä suoraan kurssin opettajaan tai opintoneuvolaan.
Opiskelijoille pyritään järjestämään mahdollisuus suorittaa kesätenttejä. Tieto kesäopetuksesta ja -tenteistä löytyy Into-verkkosivustolta kohdasta Lukuvuosikalenteri - Kesäopetus.